
	ACTA 


	Expedient núm.: 
	Òrgan col·legiat: 

	JGL/2022/52 
	La Junta de Govern Local 


	DADES DE CELEBRACIÓ DE LA SESSIÓ 

	Tipus de convocatòria 
	ordinària

	Data 
	27 de desembre de 2022 

	Durada 
	des de les 13.00 fins a les 14.10 hores 

	Lloc 
	saló de sessions de la casa consistorial 

	Presidida per 
	Judit Gisbert i Ester 

	Secretària actal. 
	Immaculada Jané i Viñals 


	ASSISTÈNCIA DELS MEMBRES DE LA JUNTA DE GOVERN LOCAL

	Nom i cognoms
	Càrrec
	Assisteix

	Judit Gisbert i Ester
	alcaldessa presidenta
	Sí

	Ramon Montaner i Viladrich
	1r tinent d’alcaldia
	Sí

	Ramon Xandri i Solé
	2n tinent d’alcaldia
	Sí

	Rosó Barrera i Call
	3a tinenta d’alcaldia
	Sí

	M. Isabel Roca i Guitart
	4a tinenta d’alcaldia
	Sí


Una vegada verificada per la secretària actal. la constitució vàlida de l’òrgan, la presidenta obre la sessió, procedint a la deliberació sobre els assumptes inclosos en l’ordre del dia.
	A) PART RESOLUTIVA 


	Aprovació de l'acta de la sessió anterior

	Favorable
	Tipus de votació: unanimitat

	Es dona compte de l'acta JGL/2022/51 de la Junta de Govern Local de la sessió duta a terme el dia 19 de desembre de 2022, presentada a la consideració dels membres de la Junta i, en no presentar-se cap consideració, queda aprovada per unanimitat dels seus membres.


ACTIVITATS AMBIENTALS
	Expedient 2471/2022. Règim de comunicació – habitatge d’ús turístic, c/ de la Regata

	Favorable
	Tipus de votació: unanimitat

	El regidor delegat de Medi Ambient, Ramon Montaner i Viladrich, informa que s’ha tramitat l’expedient d’activitat innòcua en règim de comunicació d’acord amb el que preveu l’ordenança núm. 6,  titulada Taxa per la prestació de serveis d’intervenció administrativa en l’activitat dels ciutadans i les empreses a través del sotmetiment a llicència prèvia, comunicació prèvia o declaració responsable i pels controls posteriors a l’inici de les activitats, publicada al BOP de Lleida núm. 182, de 24 de desembre de 2011, i que es detalla a continuació:
Expedient: AI 22/2022
Cèdula d’habitabilitat: CHL00232820001
Activitat: habitatge d’ús turístic
Registre d’entrada: 2022-E-RC-3268, de 27 de desembre
Resolució: 27 de desembre de 2022.


AFERS SOCIALS
	Expedient 2467/2022. Sol·licitud targeta d’aparcament per a persones amb discapacitat

	Favorable
	Tipus de votació: unanimitat

	Vista la sol·licitud d’una  targeta d’aparcament individual per a persones amb discapacitat;
Vist l’article 7 del Decret 97/2002, de 5 de març, del Departament de Benestar Social de la Generalitat de Catalunya, publicat al DOGC el dia 25 de març de 2002;
A proposta del regidor delegat d'Afers socials,
La Junta de Govern Local, en virtut de les facultats que té delegades per decret d’Alcaldia 339/2021, de 4 d'octubre, i per unanimitat dels assistents, acorda autoritzar a la sol·licitant la targeta d’aparcament individual.


AIGÜES
	Expedient 2394/2022. Revisió facturació aigua 3r trimestre de 2022 – c/ de la Creu

	Favorable
	Tipus de votació: unanimitat

	Vista la sol·licitud de revisió de la facturació d’aigua d’un habitatge situat al carrer de la Creu, corresponent al 3r trimestre de 2022, ja que té un consum molt elevat a causa d’una fuita d’aigua;
Vist que la fuita s’ha produït per un fet fortuït no atribuïble a la negligència de l’usuari d’aquest servei;
A proposta de la regidora delegada de Serveis,
La Junta de Govern Local, en virtut de les facultats que té delegades per decret d’Alcaldia 339/2021, de 4 d’octubre, i per unanimitat dels assistents, acorda refer la factura de subministrament d’aigua corresponent al 3r trimestre de 2022 tenint en consideració la fuita d’aigua. Si el rebut està pagat, es farà un abonament al compte bancari per la diferència d’imports; si el rebut està pendent de pagament, es girarà un nou rebut amb l’import que correspongui després d’aplicar els preus de fuita.


CEMENTIRI
	Expedient 2420/2022. Trasllat de restes mortals del convent de la Companyia de Maria al cementiri municipal de Solsona

	Favorable
	Tipus de votació: unanimitat

	Vista la sol·licitud presentada i subscrita per Jaume Subirà i Cambray, en qualitat de representant de la Fundació Privada Escolar Mare de Déu del Claustre, i que actua en nom de Nélida Andrés Castroviejo, amb DNI núm. ***1322**, superiora provincial de l’orde de la Compañía de Maria Nuestra Señora, amb domicili al carrer de Islas Aleutianas, 26, 28035 Madrid, CIF núm. R0801298A, en què demana permís per traslladar les restes mortals de les religioses que tot seguit s’indiquen, des del convent de la Compañía de Maria on estan enterrades, al cementiri municipal de Solsona:
1. MJCM (14/10/1960)
2. MTOB (03/01/1960)
3. FPT (07/01/1963)
4. TMF (23/10/1948)
5. MFDT (06/01/1961)
6. AAV (20/05/1952)
7. PBT (13/06/1957)
8. MCFM (26/07/1957)
9. MEAM 31/10/1957)
10. MMCC (22/11/1959)
11. FRC (15/02/1949);
Vist que s’han aportat tots els certificats de defunció de les esmentades religioses;
Vist que la funerària de Solsona ha realitzat els tràmits de sol·licitud d’exhumació de cadàvers davant del Departament de Salut de la Generalitat de Catalunya;
A proposta del regidor delegat de Serveis funeraris,
La Junta de Govern Local, en virtut de les facultats que té delegades per decret d'Alcaldia 339/2021, de 4 d'octubre, i per unanimitat dels assistents, acorda concedir, previ pagament de la taxa corresponent, que ascendeix a l'import total de 2.541,00 € (IVA inclòs), el trasllat de les restes i entrada al cementiri municipal de Solsona, als nínxols que tot seguit s’indiquen:
1. MJCM (nínxol núm. 6 - part nova B)
2. MTOB (nínxol núm. 6 - part nova B)
3. FPT (nínxol núm. 6 - part nova B)
4. TMF (nínxol núm. 8 - part nova B)
5. MFDT (nínxol núm. 8 - part nova B)
6. AAV (nínxol núm. 8 - part nova B)
7. PBT (nínxol núm. 8 - part nova B)
8. MCFM (nínxol núm. 9 - part nova B)
9. MEAM (nínxol núm. 9 - part nova B)
10. MMCC (nínxol núm. 9 - part nova B)
11. FRC (nínxol núm. 9 - part nova B).


CONTRACTACIÓ
	Expedient 1986/2021. Contracte obert de servei – Manteniment funcional i preventiu de l'enllumenat públic

	Favorable
	Tipus de votació: unanimitat

	El 22 de desembre de 2022, el Tribunal Català de Contractes del Sector Públic comunica a l'Ajuntament de Solsona la resolució (núm. 362/2022 en relació al recurs N-2022-0189) acordada en relació al recurs especial en matèria de contractació presentat per Riemar Projectes i Instal·lacions, SL, contra l’acord d'adjudicació del contracte de serveis de manteniment funcional i preventiu de l'enllumenat públic, adoptat per la Junta de Govern Local de 28 de març de 2022.
En l'esmentada resolució el Tribunal acorda el següent:
1. Estimar el recurs en matèria de contractació presentat pel senyor F. R. M., en nom i representació de l’empresa Riemar Projectes i Instal·lacions, SL, contra l'acord d'adjudicació adoptat per la Junta de Govern Local de l'Ajuntament de Solsona en data 28 de març de 2022 (expedient 1986/2021) en el sentit exposat al fonament jurídic setè de la resolució.
2. Aixecar la suspensió automàtica de l'adjudicació prevista en l'article 53 de la LCSP, a l'empara del que disposa l'article 57.3 del mateix cos legal.
3. Indicar a l'òrgan de contractació que, d'acord amb l'article 57.4 de la LCSP, ha de donar coneixement a aquest Tribunal de les actuacions que adopti per complir aquesta resolució.
4. Notificar aquesta resolució a totes les parts.
En el fonament jurídic setè citat el Tribunal estableix la retroacció del procediment al moment anterior a l'acord d'adjudicació impugnat, per tal que es verifiqui la totalitat de la documentació aportada per RIEMAR i, un cop valorada i confirmat el seu compliment, s'adoptin els acords que corresponguin per part de l'òrgan de contractació.
Examinada la documentació que l'acompanya, i en compliment de la resolució acordada pel Tribunal Català de Contractes del Sector Públic núm. 362/2022 (recurs N-2022-0189) de data 20 de desembre de 2022, i de conformitat amb l’establert en la disposició addicional segona de la Llei 9/2017 de 8 de novembre, de contractes del sector públic, per la qual es traslladen a l'ordenament jurídic espanyol les Directives del Parlament Europeu i del Consell 2014/23/UE i 2014/24/UE, de 26 de febrer de 2014,
La Junta de Govern Local, en virtut de les facultats que té delegades per decret d’Alcaldia 339/2021, de 4 d'octubre, i per unanimitat dels assistents, acorda:
Primer. Adjudicar el contracte de servei "Manteniment funcional i preventiu de l'enllumenat públic" a l’empresa Riemar Projectes i Instal·lacions, SL, amb CIF núm. B17798521, pel pressupost d'adjudicació de 63.139,25 € (sense IVA), 13.259,24 € (21% d'IVA), el que fa un total de 76.398,49 € (IVA inclòs), d’acord amb les condicions que figuren en la seva oferta i les que es detallen en el plec de clàusules administratives particulars i de prescripcions tècniques, una vegada l’empresa presenti la documentació que se li requereix.
El preu d'adjudicació del contracte està calculat d'acord amb la baixa presentada per cada concepte en què es desglossa el pressupost:
Concepte 
Pressupost sense IVA(clàusula 4a PCAP) 
Baixa presentada per Riemar
Preu d'adjudicació (sense IVA)
Operacions de control
7.819,00 €
25 %
5.864,25 €
Manteniment funcional i preventiu
43.000,00 €
20 %
34.400,00 €
Treballs complementaris no repetitius
15.000,00 €
10 %
13.500,00 €
Enllumenat ornamental de Nadal
12.500,00 €
25 %
9.375,00 €
Total
63.139,25€
Segon. Disposar de la despesa corresponent de conformitat amb l’establert en l’informe d’Intervenció.
Tercer. Requerir l'empresa licitadora Riemar Projectes i Instal·lacions SL, d’acord amb l'article 150.2 de la LCSP, perquè, dins del termini de 10 dies hàbils, a comptar des del següent a aquell en què hagués rebut el requeriment, presenti:
· Document justificatiu de la constitució de la garantia definitiva, per un import de 3.156,96 € (5% del preu d’adjudicació sense IVA).
I la següent documentació actualitzada:
· Escriptura de constitució o modificació de l'empresa inscrita en el Registre Mercantil.
· Document acreditatiu que l'empresa no està incursa en alguna de les circumstàncies de prohibició de contractar recollides en l'article 71 de la LCSP; l'acreditació es pot fer mitjançant un testimoni judicial o una certificació administrativa (certificat d'estar al corrent de pagament amb AEAT, ATC i TGSS). Quan el document esmentat no pugui ser expedit per l'autoritat competent, es pot substituir per una declaració responsable atorgada davant una autoritat administrativa, notari públic o organisme professional qualificat.
· Declaració sobre el volum de negocis, en l’àmbit d’activitats corresponent a l’objecte del contracte, referit com a màxim als tres últims exercicis disponibles en funció de la data de creació d’inici de les activitats de l’empresari, en la mesura que es disposi de les referències del referit volum de negocis; el volum de negocis mínim anual serà el valor estimat del contracte (156.638,00 € IVA exclòs).
El volum anual de negocis del licitador s'ha d'acreditar per mitjà del seus comptes anuals aprovats i dipositats al Registre Mercantil.
· Justificant de l’existència d’una assegurança de responsabilitat civil per riscos professionals que cobreixi raonadament el contracte a desenvolupar; per un import no inferior al valor estimat del contracte, amb l'aportació, a més, del compromís de la seva renovació o pròrroga que garanteixi el manteniment de la seva cobertura durant tota l'execució del contracte. L'acreditació d'aquest requisit s'ha d'efectuar per mitjà d'un certificat expedit per l'assegurador, en què constin els imports i riscos assegurats i la data de venciment de l'assegurança, i mitjançant el document de compromís vinculant de subscripció, pròrroga o renovació de l'assegurança, en els casos en què sigui procedent.
· Relació numèrica de les obres o treballs principals realitzats en els últims tres anys que inclogui només les dates d’entrada en funcionament i duració; avalada per certificats de bona execució; aquests certificats han d'indicar l'import, les dates i el lloc d'execució de les obres i s'ha de precisar si es van dur a terme segons les regles per les quals es regeix la professió i es van portar normalment a bon terme.
· Titulacions acadèmiques i professionals de l’empresari i del personal directiu de l’empresa i, en particular, del personal responsable de l’execució del contracte.
· La documentació justificativa que disposa efectivament dels mitjans que s’hagi compromès o dedicar a adscriure a l’execució del contracte de conformitat amb l’article 76.2 LCSP, i concretament el que es relaciona a l'article 21.1 del Plec de Prescripcions Tècniques: "Els licitadors s'obliguen a tenir de forma exclusiva per a la contracta, l’equipament mínim següent: a) Locals: S’haurà de disposar d’un local al municipi, apropiat per encabir el taller, eines, maquinària i vehicles, oficines i magatzem. En el local d'oficines hi haurà un telèfon amb contestador automàtic per a poder recollir avisos i avaries." Caldrà que s'aporti la vinculació de l'empresa amb el local al municipi de Solsona mitjançant la presentació de l'escriptura de compravenda que acrediti la titularitat del local, o un contracte d'arrendament del local a favor de l'empresa.


	Expedient 2462/2022. Contracte menor de servei – Promoció de Solsona a través del Tour du Lord

	Favorable
	Tipus de votació: unanimitat

	El 27 de desembre de 2022, el regidor delegat de Desenvolupament Local, Ramon Montaner i Viladrich, emet informe justificatiu de la necessitat de contractar el servei "Promoció de Solsona a través del Tour du Lord".
La motivació que justifica la necessitat del contracte és la promoció de la imatge de Solsona com a destinació turística entre el segment de mercat dels ciclistes. Atès que el Tour de Lord és una iniciativa de competició ciclista al Solsonès que d’adreça a aquest col·lectiu es considera que fer una campanya a través de la competició denominada Tour de Lord és una manera eficaç i efectiva de fer promoció de la ciutat a aquest segment de visitants potencials; per tant, la contractació es considera convenient per l'interès públic que representa.
L'Ajuntament no disposa de mitjans personals i materials propis per a poder-ho executar directament; per tant, es justifica la seva necessitat i idoneïtat.
El codi CPV (vocabulari comú de la contractació pública de la Unió Europea) en què es categoritza aquesta activitat econòmica és 79341400-0 Servei de Campanyes de Publicitat.
El pressupost d'aquest servei és inferior a 15.000,00 € (sense IVA), i la durada prevista per a efectuar-lo és inferior a un any, sense pròrroga, el que suposa que el procediment adequat per a la seva tramitació serà el contracte menor.
Només s’ha demanat pressupost a l’empresa que gestiona el Tour de Lord atès que és l'única empresa que organitza un esdeveniment ciclista de les característiques esmentades.
El present contracte no s'està alterant l'objecte del contracte ni es procedeix al seu fraccionament per evitar l'aplicació de les regles generals de la contractació.
Examinada la documentació que l'acompanya, vist l'informe de secretaria i intervenció, i de conformitat amb els articles 29.8, 63.4, 118, 131.3 i 154.5 i la disposició addicional segona de la Llei 9/2017, de 8 de novembre, de contractes del sector públic,
La Junta de Govern Local, en virtut de les facultats que té delegades per decret d'Alcaldia 339/2021, de 4 d’octubre, per unanimitat dels assistents, acorda:
Primer. Adjudicar el contracte menor de servei "Promoció de Solsona a través del Tour du Lord", a David Ariño i Riu per un import de 4.958,70 € (sense IVA), més 1.041,33 € (21% d'IVA), el que fa un import total de 6.000,01 € (IVA inclòs).
Segon. Autoritzar i disposar la despesa amb càrrec a l'aplicació pressupostària 4332.22785 amb càrrec a l'exercici 2022.
Tercer. Designar com a responsable de l’execució la directora de l’Agència SolCar.
Quart. Una vegada realitzada la prestació, incorporar la factura i tramitar el pagament si escau.


CONVENIS
	Expedient 2410/2022. Conveni marc de col·laboració amb el Servei Català de Trànsit en matèria de seguretat viària i annexos 3, 4, 5 i 6 al conveni marc referit

	Favorable
	Tipus de votació: unanimitat

	Es dona compte del conveni marc de col·laboració entre el Servei Català de Trànsit i l’Ajuntament de Solsona en matèria de seguretat viària, així com dels annexos 3, 4, 5 i 6 al conveni marc referit, i que es transcriuen tot seguit:
«Conveni marc de col·laboració entre el Servei Català de Trànsit i l’Ajuntament de Solsona en matèria de seguretat viària
Reunits
D'una banda, el senyor Ramon Lamiel Villaró, director del Servei Català de Trànsit.
D’una altra, la senyora Judit Gisbert i Ester, alcaldessa de l'Ajuntament de Solsona.
Actuen
El primer, en nom i representació del Servei Català de Trànsit, organisme autònom de caràcter administratiu, adscrit al Departament d’Interior de la Generalitat de Catalunya, per autorització de 16 de juny de 2021.
La segona, en representació de l'Ajuntament de Solsona, de conformitat amb l'article 21.1 b de la Llei 7/1985, de 2 d'abril, reguladora de les bases de règim local, en relació amb l'article 53.1 a del Decret legislatiu 2/2003, de 28 d’abril, pel qual s’aprova el Text refós de la llei municipal i de règim local de Catalunya.
Ambdues parts es reconeixen mútuament la capacitat legal per formalitzar aquest conveni.
Manifesten
1. Que, d'acord amb el que disposen la Llei orgànica 6/1997, de 15 de desembre, de transferència de competències executives en matèria de trànsit i circulació de vehicles de motor a la Comunitat Autònoma de Catalunya; el Reial decret 391/1998, de 13 de març, sobre traspàs de serveis i funcions de l'Administració de l'Estat a la Generalitat de Catalunya en matèria de trànsit i circulació de vehicles de motor; el Reial decret 575/1999, de 9 d’abril i el Reial decret 404/2000, de 24 de març, sobre l’ampliació de mitjans personals, materials i pressupostaris traspassats a la Generalitat de Catalunya pel Reial decret 391/1998, de 13 de març; la Llei 14/1997, de 24 de desembre, de creació del Servei Català de Trànsit, i el Decret 102/1998, de 15 d'abril, de desenvolupament de les competències de la Generalitat de Catalunya en matèria de trànsit, circulació de vehicles i seguretat viària, el Departament d’Interior és el responsable de l'execució de les competències de la Generalitat en matèria de trànsit, circulació de vehicles i seguretat viària, que han de ser exercides mitjançant el Servei Català de Trànsit i els òrgans del Departament que es determinin per reglament.
2. Que, d’acord amb l’article 7 del Reial decret legislatiu 6/2015, de 30 d’octubre, pel qual s’aprova el text refós de la Llei sobre trànsit, circulació de vehicles a motor i seguretat viària, s’atribueix als municipis competències en matèria de regulació, ordenació, gestió, vigilància i disciplina, per mitjà d’agents propis, del trànsit en les vies urbanes de la seva titularitat, així com la denúncia de les infraccions que es cometin en aquestes vies i la sanció de les mateixes quan no estigui atribuïda a una altra Administració.
3. Que els darrers anys a Catalunya es constata que més del 50 % de les víctimes per accidents de trànsit es produeixen en vies urbanes, i que la diversa problemàtica sobre el trànsit en aquestes vies ha posat de manifest la necessitat de desenvolupar una acció conjunta i coordinada en els àmbits urbà i interurbà en matèria de seguretat viària amb l’objectiu de reduir els accidents de trànsit.
4. Que el Servei Català de Trànsit estableix com una de les línies prioritàries d’actuació la cooperació amb els ajuntaments i les autoritats locals en matèria de seguretat viària, amb l’objectiu de contribuir a la creació d’una nova cultura de conducció, circulació i mobilitat.
5. Que al Pla de seguretat viària s’estableix una línia de cooperació amb els governs locals, donada la importància que té la seguretat viària a les vies urbanes. Una de les accions establertes al Pla de seguretat viària per tal d’impulsar un espai continu de seguretat viària i involucrar i coordinar entitats públiques i privades en la millora de la mobilitat segura, és la d’establir un marc de col·laboració en matèria de seguretat viària entre el Servei Català de Trànsit i l’Ajuntament per tal de desenvolupar una participació millor i més efectiva d’ambdues parts en el disseny, execució i evolució de les polítiques de seguretat viària.
D’acord amb el que s’ha exposat anteriorment, ambdues parts acorden subscriure aquest conveni marc en matèria de seguretat viària. Aquesta col·laboració es subjectarà als següents
Pactes
1. Objecte del conveni
L’objecte d’aquest conveni és establir el marc de col·laboració entre el Servei Català de Trànsit i l’Ajuntament de Solsona en el desenvolupament de determinades accions en matèria de trànsit i seguretat viària i d’altres relacionades que es puguin anar definint o que siguin d’interès per a les parts.
2. Compromisos del Servei Català de Trànsit
El Servei Català de Trànsit oferirà assistència tècnica en matèria de seguretat viària al municipi d’acord amb les accions que figuren als annexos a aquest conveni, al qual s’adhereixen les parts.
Igualment, l’SCT es compromet a planificar les directrius de les policies locals en matèria de seguretat viària en l’àmbit urbà, a cedir els materials en perfecte estat i a facilitar informació sobre l’accidentalitat urbana del municipi.
3. Compromisos de l’Ajuntament
Per tal de facilitar la col·laboració i la coordinació de les actuacions realitzades per la Policia Local, l’Ajuntament es compromet a comunicar les dades d’accidentalitat de trànsit amb víctimes:
a) Quan coneguin d’un accident de trànsit amb víctimes greus o mortals, han d’introduir les dades de forma telemàtica al sistema integral de recollida de dades d’accidents de trànsit (SIDAT). Cal introduir aquestes dades crítiques dels accidents amb víctimes en un termini de 24 hores per als accidents amb víctimes mortals i de 48 hores en cas d’accidents amb víctimes greus. La resta de dades (també la dels accidents amb víctimes lleus) s’han de lliurar en el termini màxim de 60 dies o mitjançant altres aplicacions que disposin de sistemes informàtics que bolquin al SIDAT. Les policies locals que es connecten als sistemes informàtics de la PG-ME (aplicació d’atestats o Atenea) o al SIPCAT (a partir de la integració amb el SIDAT) no cal que introdueixin les dades al SIDAT, si ho fan en el termini indicat anteriorment.
b) Les despeses de connexió i d’adquisició del maquinari i del sistema operatiu mínim de l’equipament informàtic són a càrrec de l’Ajuntament.
c) L’Ajuntament es compromet a conservar en perfecte estat el material, si s’escau, cedit per l’SCT a les policies locals.
4. Normes de col·laboració
Les accions derivades del present conveni queden sotmeses al que disposa la legislació vigent, la normativa interna de cada òrgan i les que s’acordin per a cadascun dels convenis específics, tenint en compte la naturalesa de la col·laboració i acció a realitzar en matèria de trànsit i seguretat viària.

Cap acció en matèria de trànsit i seguretat viària es pot dur a terme sense estar, prèviament, definida i regulada en un conveni específic.
Els convenis específics que es redactin vinculats al present conveni han de ser aprovats i signats pels representants del Servei Català de Trànsit i l’Ajuntament de Solsona.
5. Contingut dels convenis específics
Cada acció a realitzar en matèria de trànsit i seguretat viària en el marc del present conveni ha de ser objecte d’un conveni específic, que ha de contenir les matèries que preveu la normativa vigent.
Les accions inicials en què es concretarà aquesta col·laboració durant el primer període de vigència del present conveni es desenvolupen als annexos 1 a 8.
Les properes accions objecte de col·laboració en el marc del present conveni es concretaran en el si de la comissió o, en el seu defecte, pel responsable del mecanisme de seguiment, vigilància i control, a què es fa referència en el pacte sisè.
6. Mecanisme de seguiment, vigilància i control
Les parts poden constituir una comissió de seguiment, vigilància i control del present conveni, que ha d’estar integrada per dos membres designats per cadascuna de les parts signants, o, en el seu defecte, designar un responsable del mecanisme de seguiment, vigilància i control, essent els encarregats de portar a terme els convenis específics.
Aquest mecanisme té com a funció:
1. El seguiment i el control de les accions que es derivin de l’aplicació d’aquest conveni, així com la seva interpretació i la proposta de possible modificació, si escau.
2. La intervenció, en cas de discrepàncies en la formalització dels convenis específics en els quals es concreten les obligacions esmentades, que han de respectar el contingut i els límits fixats per aquest conveni. En aquests casos, la comissió, després d’analitzar la situació creada, decidirà la manera d’actuar per resoldre-les.
3. Resoldre els problemes de compliment d’aquest conveni.
Les decisions i els acords de la comissió han de tenir la conformitat de les dues parts.
La comissió o, en el seu defecte, el responsable del mecanisme de seguiment, vigilància i control, es consideraran el mecanisme de seguiment, vigilància i control de l’execució del conveni als efectes de la Llei 40/2015, d’1 d’octubre, de règim jurídic del sector públic.
7. Vigència del conveni
El present conveni entrarà en vigor el dia de la seva signatura i tindrà una durada de 4 anys. En qualsevol moment abans de la finalització d’aquest, les parts podran acordar unànimement la pròrroga per un període de fins a quatre anys addicionals.
L’acord de pròrroga d’aquest conveni suposarà automàticament la dels convenis específics signats i vigents.
8. Extinció del conveni
1. Aquest conveni s’extingirà pel compliment de les actuacions que en constitueixen l’objecte o perquè s’ha incorregut en alguna de les causes de resolució següents:
a) El transcurs del termini de vigència del conveni sense que se n’hagi acordat la pròrroga.
b) L’acord unànime de les parts.
c) L’incompliment de les obligacions i els compromisos assumits per les parts. En aquest cas, s’estarà al que disposa el pacte novè.
d) Per impossibilitat d’aconseguir l’objecte o les accions previstes en aquest conveni.
e) Per decisió judicial declaratòria de la nul·litat del conveni.
f) Per qualsevol altra causa diferent de les anteriors prevista en el conveni o en altres lleis.
L’extinció d’aquest conveni suposarà automàticament la dels convenis específics signats i vigents.
2. La part que proposi resoldre el present conveni ho haurà de comunicar a l’altra part per escrit amb dos mesos d’antelació. Aquest procés l’haurà de controlar la comissió o, en el seu defecte, el responsable del mecanisme de seguiment, vigilància i control, havent de garantir la correcta finalització de les accions pendents d’execució, d’acord amb l’article 52.3 de la Llei 40/2015, d’1 d’octubre, de règim jurídic del sector públic.
En defecte de constitució formal de la comissió, el responsable del mecanisme de seguiment, vigilància i control, en decidirà el més convenient, tenint en compte, entre d’altres, els supòsits anteriors.
9. Actuació en cas d’incompliment dels compromisos establerts per aquest conveni
En aquest cas, s’ha d’estar al que estableix l’article 51.2.c) de la Llei 40/2015, d’1 d’octubre, de règim jurídic del sector públic.
En aquest sentit, qualsevol de les parts pot notificar a la part incomplidora un requeriment perquè compleixi en un termini determinat els compromisos que es consideren incomplerts.
Si, un cop transcorregut el termini indicat en el requeriment, l’incompliment persisteix, la part que el va adreçar ha de notificar la concurrència de la causa de resolució i el conveni s’entén resolt.
10. Protecció de dades
L’obtenció, cessió i conservació de dades personals de les accions que es derivin de l’aplicació d’aquest conveni resten subjectes al que estableix la Llei orgànica 3/2018, de 5 de desembre, de protecció de dades personals i garantia dels drets digitals i el Reglament (UE) 2016/679 del Parlament Europeu i del Consell, de 27 d’abril, relatiu a la protecció de les persones físiques respecte al tractament de dades personals i a la lliure circulació d’aquestes dades i pel qual es deroga la Directiva 95/46/CE (Reglament general de protecció de dades), sens perjudici de l’aplicació de la legislació sobre gestió i preservació de la documentació administrativa.
La documentació i la informació obtinguda que tingui caràcter confidencial no pot ser objecte de reproducció total o parcial per cap mitjà o suport ni se’n pot fer un tractament o edició informàtics, ni transmissió a terceres persones fora de l’estricte àmbit de l’acció.
Les dades personals no poden ser comunicades ni cedides, ni tan sols per a la seva conservació, a altres persones.
11. Finançament o implicacions econòmiques
El present conveni entre el Servei Català de Trànsit i l’Ajuntament de Solsona no comporta ni preveu cap despesa econòmica entre les parts.
12. Interpretació i jurisdicció
El present conveni té naturalesa administrativa i en queda exclosa l’aplicació de la Llei 9/2017, de 8 de novembre, de contractes del sector públic, en virtut del que estableixen els articles 4 i següents, i sens perjudici que s’hi apliquin els seus principis compatibles per tal de resoldre els dubtes i buits que es puguin presentar.
Aquest conveni es regeix pels seus pactes, per la Llei 40/2015, d’1 d’octubre, de règim jurídic del sector públic, per la Llei 26/2010, de 3 d’agost, de règim jurídic i de procediment de les administracions públiques de Catalunya, i per la normativa sectorial corresponent, així com per les normes generals de dret administratiu, els principis de bona administració i l’ordenament jurídic en general.
Les parts es comprometen a resoldre de forma amistosa en un primer moment a través de la comissió o, en el seu defecte, del responsable del mecanisme de seguiment, vigilància i control, les possibles controvèrsies que poguessin originar-se en la interpretació o aplicació del present conveni. Si no fos possible, atesa la naturalesa juridicoadministrativa de les actuacions litigioses que es puguin plantejar, quedaran sotmeses a la jurisdicció contenciosa administrativa.
I, com a prova de conformitat amb el contingut d’aquest conveni, el signen a la data de la signatura electrònica.
Annex 3 – Al conveni marc referit a la col·laboració en matèria de controls de velocitat amb aportació d'aparell cinemòmetre a l'Ajuntament de Solsona
Reunits
D'una banda, el senyor Ramon Lamiel Villaró, director del Servei Català de Trànsit.
D’una altra, la senyora Judit Gisbert i Ester, alcaldessa de l'Ajuntament de Solsona.
Actuen
El primer, en nom i representació del Servei Català de Trànsit, organisme autònom de caràcter administratiu, adscrit al Departament d’Interior de la Generalitat de Catalunya, per autorització de 16 de juny de 2021.
La segona, en representació de l'Ajuntament de Solsona, de conformitat amb l'article 21.1 b de la Llei 7/1985, de 2 d'abril, reguladora de les bases de règim local, en relació amb l'article 53.1 a del Decret legislatiu 2/2003, de 28 d’abril, pel qual s’aprova el Text refós de la Llei municipal i de règim local de Catalunya.
Les dues parts acorden el conveni específic de col·laboració a l’empara del conveni marc de col·laboració.
Manifesten
1. Que el resultat dels estudis d'accidentalitat i comportament del trànsit en vies urbanes, demostra la significativa participació dels excessos de velocitat en la producció d'accidents i, en general, de la conflictivitat del trànsit.
2. Que tant el Servei Català de Trànsit com l'Ajuntament de Solsona, consideren aconsellable vigilar i controlar la velocitat màxima de circulació en l'àmbit local amb l'objectiu de contribuir a un augment en la seguretat d'aquest.
A la vista d'aquests antecedents, ambdues parts acorden subscriure aquest conveni de col·laboració mitjançant la cessió de l'ús, per part del Servei Català de Trànsit, d'un aparell cinemòmetre a l'Ajuntament de Solsona. Aquesta col·laboració es subjectarà als següents
Pactes
1. Objecte
L'objecte d'aquest conveni de col·laboració és la vigilància i control dels excessos de velocitat del trànsit en les vies urbanes de Solsona. Per aquest motiu, el Servei Català de Trànsit cedeix temporalment l'ús d'un aparell cinemòmetre, d'acord amb el que s'estableix en el pacte segon.
2. Compromisos del Servei Català de Trànsit
Per a l'efectivitat d'aquest conveni, el Servei Català de Trànsit, a través del Servei Territorial de Trànsit de Lleida, es compromet a:
a) Cedir temporalment l'ús del cinemòmetre (identificat en full adjunt, que s’estendrà en el moment de lliurar-lo), per al seu ús per part de la Policia Local de Solsona.
b) Es procedirà a la retirada del cinemòmetre:
1. Quan el seu ús per altres policies locals o vigilants municipals amb caràcter rotatiu ho requereixi, d'acord amb el calendari establert a l'efecte; quan per causes no justificades, no s’obtingui el rendiment adequat en la realització de controls de velocitat o es detecti un ús indegut o per a finalitats diferents de les establertes en aquest conveni.
2. Per a la reparació de les avaries que puguin sorgir en l’equip esmentat, així com per fer les operacions de control metrològic.
c) Quan el Servei Territorial de Trànsit de Lleida procedeixi a la retirada del cinemòmetre, aquest ha de ser retornat en idèntiques condicions a les que tenia en el moment de cedir-lo. En aquest sentit, el Servei Català de Trànsit declara que els béns aportats per a fer efectiva aquesta cooperació estan en perfecte estat de conservació i funcionament.
3. Compromisos de l'Ajuntament de Solsona
L'Ajuntament de Solsona es compromet a:
a) Fer un ús correcte del cinemòmetre.
b) Utilitzar adequadament el cinemòmetre d'acord amb les pautes següents:
1. Els controls de velocitat s'han d’establir en vies urbanes del municipi.
2. El nombre d'agents encarregats d'operar amb el cinemòmetre ha de ser l’adient per utilitzar-lo correctament.
3. En qualsevol cas, cal utilitzar butlletes de denúncia municipals i aplicar el barem de velocitat que estableix l’annex IV del Reial decret legislatiu 6/2015, de 30 d’octubre, pel qual s’aprova el text refós de la Llei sobre trànsit, circulació de vehicles a motor i seguretat viària.
4. Les denúncies que es formulin han de ser notificades en mà pels agents del municipi on es faci el control, en els termes que estableix l’article 89 del Reial decret legislatiu 6/2015, de 30 d’octubre. Per consegüent, per al seu funcionament es requereix la presència de l'agent encarregat d'operar amb el cinemòmetre i, almenys, de dos agents intercomunicats. Aquests agents són els encarregats, després de detenir el vehicle quan això sigui possible, de notificar in situ la denúncia.
c) Informar el Servei Territorial de Trànsit de Lleida de les avaries que puguin sorgir en el cinemòmetre.
d) Fer controls de velocitat utilitzant el cinemòmetre i remetent al Servei Territorial de Trànsit de Lleida, dins de la primera quinzena del mes següent al seu ús, l’imprès que s’adjunta a aquest conveni, degudament emplenat amb tota la informació resultant de la programació mensual que s’hagi fet.
4. Termini de vigència del conveni
La vigència d’aquest conveni serà la del Conveni marc de col·laboració a partir de la seva signatura, pròrroga inclosa.
El present conveni s’extingirà pel compliment de l’acció que en constitueix l’objecte o perquè s’hagi incorregut en alguna de les causes de resolució següents:
a) El transcurs del termini de vigència del Conveni marc de col·laboració sense que se n’hagi acordat la pròrroga.
b) L’acord unànime de les parts.
c) L’incompliment de les obligacions i els compromisos assumits per les parts. En aquest cas, s’estarà al que disposa l’article 51.2.c) de la Llei 40/2015, d’1 d’octubre, de règim jurídic del sector públic.
d) Per impossibilitat d’aconseguir l’objecte o l’acció prevista en aquest conveni.
e) Per decisió judicial declaratòria de la nul·litat del conveni.
f) Per qualsevol altra causa diferent de les anteriors prevista en el conveni o en altres lleis.
La part que proposi resoldre aquest conveni ho haurà de comunicar a l’altra part per escrit amb dos mesos d’antelació.
L’acord de pròrroga o l’extinció del Conveni marc de col·laboració suposarà automàticament que aquest conveni quedarà, segons el cas, prorrogat o extingit a tots els efectes.
El compliment, la resolució o les possibles controvèrsies que poguessin originar-se en la interpretació o aplicació del present conveni seran sotmeses a la consideració de les parts, a través del mecanisme de seguiment, vigilància i control, del Conveni marc de col·laboració.
5. Efectes de l'extinció del conveni
En la data de finalització de la vigència d’aquest conveni, l'Ajuntament de Solsona ha de retornar al Servei Territorial de Trànsit, si escau, el material cedit en idèntiques condicions a com va ser lliurat.
6. Interpretació i jurisdicció
Per a qualsevol qüestió litigiosa derivada de la interpretació o aplicació d’aquest conveni, les parts se sotmeten a la jurisdicció contenciosa administrativa.
I, com a prova de conformitat amb el contingut d’aquest conveni, el signen a la data de la signatura electrònica.
Annex 4 – Al conveni marc referit a la col·laboració en matèria de controls d'alcoholèmia amb aportació d'etilòmetre a l'Ajuntament de Solsona
Reunits
D'una banda, el senyor Ramon Lamiel Villaró, director del Servei Català de Trànsit.
De l’altra, la senyora Judit Gisbert i Ester, alcaldessa de l'Ajuntament de Solsona.
Actuen
El primer, en nom i representació del Servei Català de Trànsit, organisme autònom de caràcter administratiu, adscrit al Departament d’Interior de la Generalitat de Catalunya, per autorització de 16 de juny de 2021.
La segona, en representació de l'Ajuntament de Solsona, de conformitat amb l'article 21.1 b de la Llei 7/1985, de 2 d'abril, reguladora de les bases de règim local, en relació amb l'article 53.1 a del Decret legislatiu 2/2003, de 28 d’abril, pel qual s’aprova el Text refós de la Llei municipal i de règim local de Catalunya.
Les dues parts acorden el conveni específic de col·laboració a l’empara del conveni marc de col·laboració.
Manifesten
1. Que el resultat dels estudis d'accidentalitat i comportament de la circulació en les vies urbanes demostra la significativa participació dels excessos d'alcohol en conductors en la producció d'accidents i, en general, en la conflictivitat del trànsit.
2. Que tant el Servei Català de Trànsit com l'Ajuntament de Solsona consideren aconsellable vigilar i controlar el nivell d'alcoholèmia en l'àmbit local amb l'objectiu d'incrementar els nivells de seguretat viària.
A la vista d'aquests antecedents, ambdues parts acorden subscriure aquest conveni de col·laboració mitjançant la cessió de l'ús, per part del Servei Català de Trànsit, d'un  etilòmetre a l'Ajuntament de Solsona. Aquesta col·laboració es subjecta als següents
Pactes
1. Objecte
L'objecte d'aquest conveni de col·laboració és la vigilància i control dels nivells d'alcoholèmia dels conductors i conductores que circulen per les vies públiques urbanes de Solsona. Per aquest motiu, el Servei Català de Trànsit cedeix temporalment l'ús d'un etilòmetre, d'acord amb el que s'estableix en el pacte segon.
2. Compromisos del Servei Català de Trànsit
Per a l'efectivitat d'aquest conveni de col·laboració, el Servei Català de Trànsit, a través del Servei Territorial de Trànsit de Lleida, es compromet a:
a) Cedir temporalment l'ús d’un etilòmetre per a la seva utilització per part de la Policia Local d'aquest municipi.
b) Facilitar el material fungible necessari per fer els controls d’alcoholèmia, com broquets, cinta d’impressora i rotllo de paper.
c) Es procedirà a la retirada de l'etilòmetre:
1. Quan el seu ús per altres policies locals o vigilants municipals amb caràcter rotatiu ho requereixi, d'acord amb la programació establerta a l'efecte; quan per causes no justificades, no s’obtingui el rendiment adequat en la realització de controls d’alcoholèmia, o es detecti un ús indegut o per a finalitats diferents de les establertes en aquest conveni.
2. Per efectuar les reparacions d’avaries que puguin sorgir, així com per passar les operacions de control metrològic.
d) Quan el Servei Territorial de Trànsit de Lleida procedeixi a la retirada de l’etilòmetre, aquest s’ha de retornat en idèntiques condicions a les que tenia en el moment de cedir-lo. En aquest sentit, el Servei Català de Trànsit declara que els béns aportats per fer efectiva aquesta cooperació estan en perfecte estat de conservació i funcionament.
3. Compromisos de l'Ajuntament de Solsona
L'Ajuntament de Solsona es compromet a:
a) Destinar l'etilòmetre per a ús exclusiu de les finalitats que persegueix aquest conveni.
b) Fer un ús correcte de l'etilòmetre.
c) Fer controls d'alcoholèmia utilitzant l'etilòmetre i remetent puntualment, al Servei Català de Trànsit, els qüestionaris estadístics d'alcoholèmia amb el model que s’adjunta, degudament formalitzats, tant pel que fa als controls que resultin positius com per als negatius.
d) Informar el Servei Territorial de Trànsit de Lleida les avaries que puguin sorgir en l’etilòmetre.
e) Quan el Servei Territorial de Trànsit de Lleida procedeixi a la retirada de l’etilòmetre, aquest s’ha de retornar en idèntiques condicions a les que tenia quan es va procedir a cedir-lo.
f) Col·laborar en els diversos aspectes de la seguretat viària per als quals sigui requerit pel Servei Català de Trànsit.
En aquest aspecte, ha de col·laborar en la realització de controls d'alcoholèmia que li requereixin altres policies locals del seu entorn geogràfic, sense que suposi necessàriament la sortida del seu terme municipal, en els casos en què aquests no disposin d'etilòmetres evidencials.
g) El nombre d'agents de la Policia Local encarregats d'operar amb l’etilòmetre ha de ser l’adient per utilitzar-lo correctament.
h) En qualsevol cas, cal utilitzar butlletes de denúncia municipals i aplicar les sancions prefixades per l’Ajuntament.
4. Termini de vigència del conveni
La vigència d’aquest conveni serà la del Conveni marc de col·laboració a partir de la seva signatura, pròrroga inclosa.
El present conveni s’extingirà pel compliment de l’acció que en constitueix l’objecte o perquè s’hagi incorregut en alguna de les causes de resolució següents:
a) El transcurs del termini de vigència del Conveni marc de col·laboració sense que se n’hagi acordat la pròrroga.
b) L’acord unànime de les parts.
c) L’incompliment de les obligacions i els compromisos assumits per les parts. En aquest cas, s’estarà al que disposa l’article 51.2.c) de la Llei 40/2015, d’1 d’octubre, de règim jurídic del sector públic.
d) Per impossibilitat d’aconseguir l’objecte o l’acció prevista en aquest conveni.
e) Per decisió judicial declaratòria de la nul·litat del conveni.
f) Per qualsevol altra causa diferent de les anteriors prevista en el conveni o en altres lleis.
La part que proposi resoldre aquest conveni ho haurà de comunicar a l’altra part per escrit amb dos mesos d’antelació.
L’acord de pròrroga o l’extinció del Conveni marc de col·laboració suposarà automàticament que aquest conveni quedarà, segons el cas, prorrogat o extingit a tots els efectes.
El compliment, la resolució o les possibles controvèrsies que poguessin originar-se en la interpretació o aplicació del present conveni seran sotmeses a la consideració de les parts, a través del mecanisme de seguiment, vigilància i control, del Conveni marc de col·laboració.
5. Efectes de l'extinció del conveni
En la data de finalització de la vigència d’aquest conveni, l'Ajuntament de Solsona ha de retornar al Servei Territorial de Trànsit, si escau, el material cedit en idèntiques condicions a com va ser lliurat.
6. Document de lliurament de material
Amb la finalitat de concretar el lliurament objecte d’aquest conveni, el Servei Territorial de Trànsit de Lleida ha de trametre el document de lliurament de material a l’Ajuntament de Solsona, on s’ha de concretar l’aparell i/o material que es cedeix d’acord amb el que disposen els pactes d’aquest conveni.
7. Interpretació i jurisdicció
Per a qualsevol qüestió litigiosa derivada de la interpretació o aplicació d’aquest conveni, les parts se sotmeten a la jurisdicció contenciosa administrativa.
I, com a prova de conformitat amb el contingut d’aquest conveni, el signen a la data de la signatura electrònica.
Annex 5 – Al conveni marc referit a la col·laboració en matèria de controls d'estupefaents amb aportació de kits de detecció de substàncies estupefaents i material de suport amb l'Ajuntament de Solsona
Reunits
D'una banda, el senyor Ramon Lamiel Villaró, director del Servei Català de Trànsit.
De l’altra, la senyora Judit Gisbert i Ester, alcaldessa de l'Ajuntament de Solsona.
Actuen
El primer, en nom i representació del Servei Català de Trànsit, organisme autònom de caràcter administratiu, adscrit al Departament d’Interior de la Generalitat de Catalunya, per autorització de 16 de juny de 2021.
La segona, en representació de l'Ajuntament de Solsona, de conformitat amb l'article 21.1 b de la Llei 7/1985, de 2 d'abril, reguladora de les bases de règim local, en relació amb l'article 53.1 a del Decret legislatiu 2/2003, de 28 d’abril, pel qual s’aprova el Text refós de la Llei municipal i de règim local de Catalunya.
Les dues parts acorden el conveni específic de col·laboració a l’empara del conveni marc de col·laboració.
Manifesten
1. Que el resultat dels estudis d'accidentalitat i comportament de la circulació en les vies urbanes demostra la significativa participació dels excessos de consum de drogues en conductors en la producció d'accidents i, en general, en la conflictivitat del trànsit.
2. Que tant el Servei Català de Trànsit com l'Ajuntament de Solsona consideren aconsellable vigilar i controlar el nivell de consum de drogues en l'àmbit local amb l'objectiu d'incrementar els nivells de seguretat viària.
A la vista d'aquests antecedents, ambdues parts acorden subscriure aquest conveni de col·laboració mitjançant l’assignació, per part del Servei Català de Trànsit, de kits de detecció de substàncies estupefaents, el material de suport i la prova de contrast en el laboratori, si escau, a l'Ajuntament de Solsona. Aquesta col·laboració es subjecta als següents
Pactes
1. Objecte
L'objecte d'aquest conveni de col·laboració és la vigilància i control de drogues en conductors i conductores que circulen per les vies públiques urbanes de Solsona. Per aquest motiu, el Servei Català de Trànsit assigna la quantitat d’1 kit anual de detecció de substàncies estupefaents, el material de suport corresponent i la confirmació de mostra amb saliva al laboratori, si escau, d'acord amb el que s'estableix en el pacte segon.
2. Compromisos del Servei Català de Trànsit
Per a l'efectivitat d'aquest conveni de col·laboració, el Servei Català de Trànsit, a través del Servei Territorial de Trànsit de Lleida, es compromet a:
a) Assignar la quantitat d’1 kit anual de detecció de substàncies estupefaents per a la seva utilització per part de la Policia Local d'aquest municipi, d’acord amb les disponibilitats existents.
b) Facilitar el material de suport necessari per fer els controls d’estupefaents: el tub per a la recollida de la mostra de saliva, els formularis i els sobres de custòdia. I, si escau, fer-se càrrec de la confirmació de droga d’abús en saliva al laboratori de referència establert pel Servei Català de Trànsit.
c) No s’assignaran aquests kits quan no s’obtingui el rendiment adequat en la realització de controls d’estupefaents o es detecti un ús indegut o per a finalitats diferents de les establertes en aquest conveni.
3. Compromisos de l'Ajuntament de Solsona
L'Ajuntament de Solsona es compromet a:
a) Destinar els kits de detecció de substàncies estupefaents per a ús exclusiu de les finalitats que persegueix aquest conveni.
b) Fer un ús correcte del material facilitat.
c) Fer controls d'estupefaents utilitzant els kits de detecció de substàncies estupefaents i remetent puntualment, al Servei Català de Trànsit, els qüestionaris estadístics de substàncies estupefaents amb el model que s’adjunta, degudament formalitzats, tant pel que fa als controls que resultin positius com per als negatius.
d) Col·laborar en els diversos aspectes de la seguretat viària per als quals sigui requerit pel Servei Català de Trànsit.
e) En qualsevol cas, cal utilitzar butlletes de denúncia municipals i aplicar les sancions prefixades per l’Ajuntament.
4. Termini de vigència del conveni
La vigència d’aquest conveni serà la del Conveni marc de col·laboració a partir de la seva signatura, pròrroga inclosa.
El present conveni s’extingirà pel compliment de l’acció que en constitueix l’objecte o perquè s’hagi incorregut en alguna de les causes de resolució següents:
a) El transcurs del termini de vigència del Conveni marc de col·laboració sense que se n’hagi acordat la pròrroga.
b) L’acord unànime de les parts.
c) L’incompliment de les obligacions i els compromisos assumits per les parts. En aquest cas, s’estarà al que disposa l’article 51.2.c) de la Llei 40/2015, d’1 d’octubre, de règim jurídic del sector públic.
d) Per impossibilitat d’aconseguir l’objecte o l’acció prevista en aquest conveni.
e) Per decisió judicial declaratòria de la nul·litat del conveni.
f) Per qualsevol altra causa diferent de les anteriors prevista en el conveni o en altres lleis.
La part que proposi resoldre aquest conveni ho haurà de comunicar a l’altra part per escrit amb dos mesos d’antelació.
L’acord de pròrroga o l’extinció del Conveni marc de col·laboració suposarà automàticament que aquest conveni quedarà, segons el cas, prorrogat o extingit a tots els efectes.
El compliment, la resolució o les possibles controvèrsies que poguessin originar-se en la interpretació o aplicació del present conveni seran sotmeses a la consideració de les parts, a través del mecanisme de seguiment, vigilància i control, del Conveni marc de col·laboració.
5. Interpretació i jurisdicció
Per a qualsevol qüestió litigiosa derivada de la interpretació o aplicació d’aquest conveni, les parts se sotmeten a la jurisdicció contenciosa administrativa.
I, com a prova de conformitat amb el contingut d’aquest conveni, el signen a la data de la signatura electrònica.
Annex 6 – Al conveni marc referit a la col·laboració en matèria d'educació per a la mobilitat segura pràctica entre el Servei Català de Trànsit i l'Ajuntament de Solsona
Reunits
D'una banda, el senyor Ramon Lamiel Villaró, director del Servei Català de Trànsit.
De l’altra, la senyora Judit Gisbert i Ester, alcaldessa de l'Ajuntament de Solsona.
Actuen
El primer, en nom i representació del Servei Català de Trànsit, organisme autònom de caràcter administratiu, adscrit al Departament d’Interior de la Generalitat de Catalunya, per autorització de 16 de juny de 2021.
La segona, en representació de l'Ajuntament de Solsona, de conformitat amb l'article 21.1 b de la Llei 7/1985, de 2 d'abril, reguladora de les bases de règim local, en relació amb l'article 53.1 a del Decret legislatiu 2/2003, de 28 d’abril, pel qual s’aprova el Text refós de la Llei municipal i de règim local de Catalunya.
Les dues parts acorden el conveni específic de col·laboració a l’empara del conveni marc de col·laboració.
Manifesten
1. Que el Servei Català de Trànsit promou programes i activitats d’ensenyament–aprenentatge d’educació per a la mobilitat segura adreçades als infants i joves de Catalunya.
2. Que l’Ajuntament de Solsona potencia l’educació per a la mobilitat segura en el seu àmbit territorial amb intervencions d’educació viària al municipi.
3. Que tant el Servei Català de Trànsit com l’Ajuntament de Solsona consideren important complementar els programes escolars d’educació per a la mobilitat segura amb pràctiques que ofereixin experiències de circulació.
4. Que ambdues parts tenen interès en posar a disposició dels centres escolars unes activitats d’educació per a la mobilitat segura pràctica.
5. Aquestes activitats han de considerar dos blocs d’objectius: d’una banda, el millor coneixement de la seguretat passiva, de la mecànica i del funcionament de la bicicleta; de l’altra, la reflexió sobre la mobilitat i el comportament de tots els usuaris, vianants i ciclistes.
A la vista d’aquests antecedents ambdues parts acorden subscriure aquest conveni de col·laboració, que es subjecta als següents
Pactes
1. Objecte
a) L’objecte d’aquest conveni de col·laboració és complementar l’educació per a la mobilitat segura impartida a l’alumnat dels centres escolars del municipi durant el curs escolar. Per aquest motiu, el Servei Català de Trànsit i l’Ajuntament de Solsona desenvoluparan conjuntament activitats pràctiques d’educació per a la mobilitat segura.
b) Es tractarà de l’organització d’activitats pràctiques que, de forma complementària i simultània, desenvoluparan les dues parts: el Servei Català de Trànsit s’encarregarà de fer tallers per al millor coneixement de la seguretat passiva i de la mecànica i del funcionament de la bicicleta i l’Ajuntament de Solsona es farà càrrec de les activitats de circulació.
2. Compromisos del Servei Català de Trànsit
Per fer efectiu aquest conveni, el Servei Català de Trànsit, a través del Servei Territorial de Trànsit de Lleida es compromet a:
a) Posar a disposició de l‘Ajuntament de Solsona el material didàctic d’educació per a la mobilitat segura per facilitar el desenvolupament de programes i activitats d’aula i facilitar l’assessorament necessari, si escau.
b) Efectuar conjuntament amb l’Ajuntament de Solsona una activitat educativa pràctica en els llocs i dates que s’acordin, que s’establiran mitjançant el document de formalització de les activitats pràctiques. La realització de l’activitat estarà supeditada a la disponibilitat de recursos per portar-la a terme.
c) Impartir tallers d’educació per a la mobilitat segura adequats a l’edat dels destinataris, aportant dos monitors per al desenvolupament de l’activitat, excepte que es pacti un altre tipus d’organització en casos concrets i s’estableixi en el document de formalització de les activitats pràctiques.
d) Aportar els materials necessaris per al desenvolupament dels tallers i per al muntatge d’un circuit de circulació (cascos, bicicletes, eines, senyals de trànsit), fent-se càrrec del seu trasllat i de vetllar per al manteniment correcte d’aquests materials.
e) Vetllar per la seguretat dels participants en la realització dels tallers d’educació per a la mobilitat segura de què es fa càrrec amb els seus monitors.
f) Retirar els materials aportats si se’n detecta un ús inadequat o s’utilitza per a finalitats diferents a les previstes en el conveni.
3. Compromisos de l’Ajuntament de Solsona
L’Ajuntament de Solsona es compromet a:
a) Promoure l’educació per a la mobilitat segura escolar amb intervencions concretes, d’acord amb les línies de treball que marca el Servei Català de Trànsit.
b) Aportar un espai que tingui les característiques necessàries per a un desenvolupament correcte de l’activitat.
c) Organitzar el trasllat dels participants fins al lloc de realització de l’activitat.
d) Coordinar la formació de grups de treball per desenvolupar les activitats amb el millor aprofitament.
e) Realitzar activitats d’educació per a la mobilitat segura en l’espai del circuit destinat a la circulació aportant els monitors necessaris.
f) Vetllar per la seguretat dels participants en la realització de les situacions de circulació de què es fa càrrec amb els seus monitors.
g) Facilitar l’assistència sanitària als participants en el cas que al parc d’educació per a la mobilitat segura pateixin alguna lesió.
h) Comunicar al Servei Territorial de Trànsit de Lleida qualsevol accident o incident que es produeixi durant la realització de l’activitat o en les tasques de suport relacionades amb la instal·lació o manteniment del parc.
i) Fer una memòria de l’activitat del parc i de les activitats d’educació viària escolar que fan els centres educatius que hi participen i trametre-la al Servei Català de Trànsit.
4. Responsabilitat
Cadascuna de les parts signants del conveni s’ha de fer càrrec de qualsevol reclamació que es derivi de danys causats com a conseqüència del desenvolupament de l’activitat que hagi portat a terme, i així mateix cada part ha de verificar prèviament que el risc de l’activitat realitzada pels seus monitors estigui cobert per les seves respectives assegurances.
5. Vigència i causes d’extinció
La vigència d’aquest conveni serà la del Conveni marc de col·laboració a partir de la seva signatura, pròrroga inclosa.
El present conveni s’extingirà pel compliment de l’acció que en constitueix l’objecte o perquè s’hagi incorregut en alguna de les causes de resolució següents:
a) El transcurs del termini de vigència del Conveni marc de col·laboració sense que se n’hagi acordat la pròrroga.
b) L’acord unànime de les parts.
c) L’incompliment de les obligacions i els compromisos assumits per les parts. En aquest cas, s’estarà al que disposa l’article 51.2.c) de la Llei 40/2015, d’1 d’octubre, de règim jurídic del sector públic.
d) Per impossibilitat d’aconseguir l’objecte o l’acció prevista en aquest conveni.
e) Per decisió judicial declaratòria de la nul·litat del conveni.
f) Per qualsevol altra causa diferent de les anteriors prevista en el conveni o en altres lleis.
La part que proposi resoldre aquest conveni ho haurà de comunicar a l’altra part per escrit amb dos mesos d’antelació.
L’acord de pròrroga o l’extinció del Conveni marc de col·laboració suposarà automàticament que aquest conveni quedarà, segons el cas, prorrogat o extingit a tots els efectes.
El compliment, la resolució o les possibles controvèrsies que poguessin originar-se en la interpretació o aplicació del present conveni seran sotmeses a la consideració de les parts, a través del mecanisme de seguiment, vigilància i control, del Conveni marc de col·laboració.
6. Document de formalització de les activitats pràctiques
Amb la finalitat de concretar les activitats objecte d’aquest conveni, el Servei Territorial de Trànsit de Lleida ha de trametre els documents de formalització de les activitats pràctiques a l’Ajuntament de Solsona, on s’han de concretar els termes i les condicions d’aquestes activitats d’acord amb el que disposen els pactes d’aquest conveni.
7. Jurisdicció
Les qüestions litigioses que puguin sorgir en la interpretació i compliment d’aquest conveni hauran de ser resoltes per acord de les parts, i, si aquest no fos possible, quedaran sotmeses a la jurisdicció contenciosa administrativa.
I, com a prova de conformitat amb el contingut d’aquest conveni, el signen a un sol efecte a la data de la signatura electrònica.»
A proposta de la regidora delegada de Governació,
La Junta de Govern Local, en virtut de les facultats que té delegades per decret d'Alcaldia 339/2021, de 4 d’octubre, i per unanimitat dels assistents, acorda aprovar el contingut del conveni marc i dels annexos 3, 4, 5 i 6 esmentats i autoritzar l'alcaldessa per signar-los.


	Expedient 2461/2022. Conveni de col·laboració amb l’Associació de Festes del Carnaval de Solsona per fer front a les despeses de lloguer, durant l'any 2023, del local situat al Vall Fred, 12, baixos

	Favorable
	Tipus de votació: unanimitat

	Es dona compte del conveni de col·laboració entre l’Ajuntament de Solsona i l’Associació de Festes del Carnaval de Solsona per fer front a les despeses de lloguer, durant l'any 2023, del local situat al Vall Fred, 12, baixos, i que es transcriu tot seguit:
«Conveni de col·laboració entre l'Ajuntament de Solsona i l'Associació de Festes del Carnaval de Solsona
Solsona, __ de desembre de 2022
Reunits
D’una banda, Judit Gisbert i Ester, alcaldessa de l’Ajuntament de Solsona, actuant en el seu nom i representació, amb domicili al carrer del Castell, 20, de la ciutat de Solsona i CIF núm. P2525700G.
De l’altra, Àlex Vilanova i Codina, president de l’Associació de festes del Carnaval de Solsona, actuant en el seu nom i representació, amb seu social al casal de Cultura i Joventut, bústia 45, de Solsona i amb el CIF núm. G25053307.
Les parts es reconeixen mútuament, en la qualitat en què intervenen, la capacitat d’obrar necessària per atorgar aquest conveni i, a aquest efecte,
Exposen
I. Que, en data 26 de febrer de 2019, l’Ajuntament de Solsona (en endavant, l’Ajuntament) i l’Associació de Festes del Carnaval de Solsona (en endavant, l’Associació) van signar un conveni de col·laboració que establia els compromisos que assumien ambdues parts en relació a l’organització de la festa del Carnaval i que vencia el dia 31 de maig de 2022.
II. Que, entre els compromisos que assumia l’Ajuntament, hi figurava la formalització d’una proposta de cessió a l’Associació dels baixos de l’edifici de Cal Manel, al núm. 17 del carrer del Castell i de propietat municipal.
III. Que, a causa de les cales realitzades pels serveis municipals a l’edifici esmentat, no va ser possible la utilització dels baixos del mateix per part de l’Associació durant l’any 2022.
IV. Que, per suplir la manca d’espais, l’Associació va formalitzar un contracte de lloguer pel local situat als baixos del núm. 12 del carrer del Vall Fred, per un preu de 500,00 € mensuals (605,00 €, IVA inclòs).
V. Que, atès que durant l’any 2023 no serà possible tampoc la utilització dels baixos situats al núm. 17 del carrer del Castell i que és voluntat de  col·laborar amb l’Associació en les despeses que comporta, durant l’any 2023, el lloguer relacionat al punt anterior.
Per tot això, les parts acorden formalitzar aquest conveni de col·laboració, per la qual cosa,
Acorden
1. L’Ajuntament concedirà a l’Associació una subvenció per a fer front a les despeses de lloguer, durant l’any 2023, del local situat als baixos del núm. 12 del carrer del Vall Fred durant l’any 2023.
2. La subvenció serà d’un import total de 7.260,00 € (corresponents a 12 mensualitats a un import de 605,00 € mensuals).
3. El pagament, per part de l’Ajuntament, es farà una vegada l’Associació hagi presentat el contracte de lloguer formalitzat amb la propietat.
4. D’acord amb la Llei 38/2003, de 17 de novembre, General de Subvencions, l’Associació haurà d’aportar la documentació següent:
· memòria justificativa de l’actuació
· cost total de l’actuació (còpia de les factures i altres documents de valor probatori equivalent)
· finançament de l’actuació (recursos propis i altres ajuts)
· full de dades bancàries.
5. El conveni que avui se signa serà vigent fins al 31 de desembre de 2023.
I perquè consti, i en prova de conformitat, les parts signen el present document, per duplicat i a un sol efecte, a la ciutat i en la data esmentades al principi.»
A proposta de l'alcaldessa i del regidor delegat d'Hisenda,
La Junta de Govern Local, en virtut de les facultats que té delegades per decret d’Alcaldia 339/2021, de 4 d'octubre, i per unanimitat dels assistents, acorda aprovar el contingut del conveni esmentat i autoritzar l’alcaldessa per signar-lo.


	Expedient 2481/2022. Conveni de col·laboració amb el Consell Comarcal del Solsonès en relació als pisos d'emergència social

	Favorable
	Tipus de votació: unanimitat

	Es dona compte del conveni de col·laboració entre l’Ajuntament de Solsona i el Consell Comarcal del Solsonès en relació als pisos d’emergència social, i que es transcriu tot seguit:
«Conveni de col·laboració entre l’Ajuntament de Solsona i el Consell Comarcal del Solsonès en relació als pisos d’emergència social
Reunits
D’una banda, Judit Gisbert i Ester, alcaldessa de l’Ajuntament de Solsona, actuant en el seu nom i representació, amb domicili al carrer del Castell, 20 de la ciutat de Solsona i amb CIF núm. P2525700G.
I, de l’altra, Sara Alarcón i Postils, presidenta del Consell Comarcal del Solsonès, actuant en el seu nom i representació, amb seu social al carrer dels Dominics, 12 de la ciutat de Solsona i amb CIF núm. P7500009A.
Exposen
1. Que l’Ajuntament de Solsona (en endavant l’Ajuntament) destina tres habitatges a casos d’emergència social derivats des de Serveis Socials. Es tracta d’habitatges d’ús temporal fins que es troba un habitatge definitiu i es concreta en l’ús d’una habitació amb dret a serveis comuns.
2. Dos dels habitatges són propietat de l’Ajuntament, mentre que el tercer (situat al núm. 1 del carrer del Segre) és de propietat privada i l’Ajuntament el té arrendat amb aquesta finalitat.
3. En tots els casos l’Ajuntament assumeix el cost dels subministraments, el mobiliari, les reparacions i el manteniment. A la despesa per a aquests conceptes, cal afegir el cost del lloguer del pis de propietat privada, amb un lloguer mensual de 300,00 € (cost anual total de 3.600,00 €).
4. Que el Consell Comarcal del Solsonès (en endavant, el Consell Comarcal), a través del Departament d’Igualtat i Feminismes de la Generalitat de Catalunya, rep una partida per a atendre dones en situació de violència masclista.
5. Que en els pisos que l’Ajuntament destina a casos d’emergència social, en el decurs de l’exercici 2022 hi han estat allotjades tres dones víctimes de violència masclista.
6. Que és voluntat del Consell col·laborar en les despeses que comporta la utilització dels tres habitatges objecte d’aquest conveni.
Per la qual cosa acorden formalitzar un conveni de col·laboració, el qual es regirà per les següents
Clàusules
I. El Consell farà una aportació, amb caràcter extraordinari, de 2.500,00 € a l’Ajuntament per col·laborar amb la despesa de lloguer que han generat els tres habitatges destinats a emergència social l’any 2022.
II. Per fer efectiu el pagament, l’Ajuntament justificarà la despesa abans del dia 10 de gener de 2023, aportant les corresponents factures de data 2022 a nom seu, així com també els corresponents comprovants bancaris de pagament.
III. Aquest conveni es fixa per a l’any 2022.
I perquè consti, i en prova de conformitat, les parts signen aquest document a la data de la signatura.»
A proposta del regidor delegat d'Afers Socials,
La Junta de Govern Local, en virtut de les facultats que té delegades per decret d’Alcaldia 339/2021, de 4 d'octubre, i per unanimitat dels assistents, acorda aprovar el contingut del conveni esmentat i autoritzar l’alcaldessa per signar-lo.


	Expedient 2482/2022. Conveni de col·laboració amb el Consell Comarcal del Solsonès pel suport en matèria de personal a l'Arxiu Comarcal del Solsonès

	Favorable
	Tipus de votació: unanimitat

	Es dona compte del conveni de col·laboració entre l’Ajuntament de Solsona i el Consell Comarcal del Solsonès pel suport en matèria de personal a l'Arxiu Comarcal del Solsonès, i que es transcriu tot seguit:

«Conveni de col·laboració entre l’Ajuntament de Solsona i el Consell Comarcal del Solsonès pel suport en matèria de personal a l'Arxiu Comarcal del Solsonès
Reunits
D’una banda, la senyora Sara Alarcón i Postils, presidenta del Consell Comarcal del Solsonès, actuant en el seu nom i representació, amb domicili al carrer dels Dominics, 12 de la ciutat de Solsona.
D’una altra banda, la senyora Judit Gisbert i Ester, alcaldessa i presidenta de l’Ajuntament de Solsona, actuant en el seu nom i representació, amb domicili al carrer del Castell, 20 de la ciutat de Solsona.
Ambdues parts es reconeixen mútuament, en la qualitat en què intervenen, la capacitat legal necessària per a l’atorgament d’aquest conveni i
Exposen
I. La Llei 10/2001, de 13 de juliol, d’arxius i documents estableix en el seu article 7 la responsabilitat de les administracions públiques en la gestió documental. Alhora, l’article 31 estableix l’obligatorietat dels ajuntaments i consells comarcals en matèria d’arxius.
II. L’Arxiu Comarcal del Solsonès fa les funcions d’arxiu del Consell Comarcal del Solsonès i d’Arxiu de la Ciutat de Solsona, intervenint en la gestió de la documentació històrica i administrativa d’ambdues administracions.
III. L’Ajuntament de Solsona i el Consell Comarcal del Solsonès tenen signat un conveni de col·laboració entre el Consell Comarcal del Solsonès i l’Ajuntament de Solsona per al correcte manteniment de l’Arxiu Històric Comarcal.
IV. L’Arxiu Comarcal del Solsonès manifesta que precisa de suport tècnic addicional i necessita una major dotació de personal.
Per tot això, les parts
Acorden
Primer. Dotar l’Arxiu Comarcal del Solsonès d’un nou tècnic mitjà durant sis mesos a jornada complerta contractat pel Consell Comarcal del Solsonès.
Segon. La dotació pressupostària per a aquesta contractació serà assumida en un 50 % pel Departament de Cultura, vehiculada mitjançant la dotació anual que fa a l’Arxiu Comarcal a través del Consell Comarcal, en un 25 % per l’Ajuntament de Solsona (amb un import previst de 4.500,00 €) i en un 25 % pel Consell Comarcal del Solsonès (amb un import previst de 4.500,00 €).
Tercer. L’Ajuntament de Solsona farà l’aportació al Consell Comarcal una vegada aquest justifiqui la despesa d’aquesta contractació a l’Ajuntament de Solsona amb les corresponents despeses de nòmines, seguretat social i comprovants de pagament.
Quart. Aquest conveni es fixa per a l’exercici 2022.
I en prova de conformitat, una vegada llegit el conveni, es signa per les parts.»
A proposta de l'alcaldessa,
La Junta de Govern Local, en virtut de les facultats que té delegades per decret d’Alcaldia 339/2021, de 4 d'octubre, i per unanimitat dels assistents, acorda aprovar el contingut del conveni esmentat i autoritzar l’alcaldessa per signar-lo.


CULTURA
	Expedient 2422/2022. COFESTAS – Festa de Sant Antoni Abat, dies 21 i 22 de gener de 2023

	Favorable
	Tipus de votació: unanimitat

	Vista la sol·licitud presentada i subscrita per Sara Vilches i Comelles, amb DNI núm. ***9775**, representant de COFESTAS, en què, amb motiu dels actes de la festivitat de Sant Antoni Abat que es duran a terme els dies 21 i 22 de gener de 2023, demana poder utilitzar el material i serveis que es detallen a continuació:
· dos bidons amb les graelles corresponents
· una connexió al subministrament elèctric al Camp del Serra
· la presència de la Colla de Trabucaires de Solsona
· dos taules i quatre cadires
· equip de so amb micro sense fils al Camp del Serra
· l’ús de la Sala Polivalent amb taules, cadires i dos bidons amb dues graelles per al dinar del dia 21 de gener de 2023
· l'ús de la taquilla de la sala polivalent per al ball del dia 22 de gener de 2023;
A proposta de l’alcaldessa i de la regidora delegada de Governació,
La Junta de Govern Local, en virtut de les facultats que té delegades per decret d’Alcaldia 339/2021, de 4 d’octubre, i per unanimitat dels assistents, acorda concedir el que sol·licita amb la condició que s’han de fer càrrec d’anar a buscar i retornar el material esmentat. Es comunica a la sol·licitant que la sala polivalent, el cap de setmana del 21 i 22 de gener de 2023, està cedida a una altra entitat però se sol·licitarà la cessió de la Sala per poder dur a terme els actes programats de la festivitat de Sant Antoni Abat.


	Expedient 2423/2022. Utilització de material

	Favorable
	Tipus de votació: unanimitat

	Vista la sol·licitud d’ús de vuit cadires els dies 24, 25 i 26 de desembre, per a una celebració familiar de les festes de Nadal;
A proposta de l’alcaldessa,
La Junta de Govern Local, en virtut de les facultats que té delegades per decret d’Alcaldia 339/2021, de 4 d’octubre, i per unanimitat dels assistents, acorda concedir el que sol·licita previ pagament de la taxa corresponent i amb la condició que s’han de fer càrrec d’anar a buscar i retornar el material esmentat. La taxa per l’aprofitament per particulars de serveis i materials municipals ascendeix a 9,84 €.


DESENVOLUPAMENT LOCAL
	Expedient 2416/2022. Gremi d’Hostaleria i Turisme del Solsonès – ajut econòmic organització concert

	Desfavorable
	Tipus de votació: unanimitat

	Vista la sol·licitud presentada i subscrita per Josep Maria Tristany i Trench, representant del Gremi Comarcal d’Hostaleria del Solsonès, amb NIF núm. G25260472, en què demana un ajut econòmic per fer front a les despeses derivades de l'equip de so pel concert organitzat el dia 2 de desembre, dins dels actes del TióFest;
A proposta del regidor delegat de Desenvolupament local,
La Junta de Govern Local, en virtut de les facultats que té delegades per decret d'Alcaldia 339/2021, de 4 d'octubre, i per unanimitat dels assistents, acorda comunicar al sol·licitant que no es pot atendre la seva sol·licitud ja que, després de consultar-ho amb l'organització de la Fira, aquesta despesa no estava prevista dins del pressupost. De cara a properes edicions, cal que es valori dins del marc pressupostari de la pròpia fira.


ESPORTS
	Expedient 2218/2022. Autorització prova ciclista Stravada – 4 de febrer de 2023

	Favorable
	Tipus de votació: unanimitat

	Atès que el dia 4 de febrer de 2023 se celebrarà la prova ciclista Stravada que, entre altres municipis, transcorrerà pel terme municipal de Solsona, passant per diversos camins de titularitat municipal;
A proposta dels regidors delegats d’Esports i de Governació,
La Junta de Govern Local, en virtut de les facultats que té delegades per decret d'Alcaldia 339/2021, de 4 d’octubre, i per unanimitat dels assistents, acorda autoritzar el pas dels ciclistes pels camins municipals de Solsona de titularitat municipal durant la realització de la prova ciclista Stravada 2023. Aquesta autorització queda condicionada a l’obtenció de la resta de permisos necessaris per fer l’activitat, a la contractació de les assegurances corresponents i al compromís de la neteja posterior dels senders.


GOVERNACIÓ
	Expedient 2419/2022. Baixa de la llicència de gual – c/ de la Bòfia

	Favorable
	Tipus de votació: unanimitat

	Vista la sol·licitud de baixa de la concessió de la llicència per col·locar un gual d’entrada i sortida de vehicles a la via púbica;
Vist que la baixa sol·licitada afecta un gual situat al carrer de la Bòfia;
Vist el que disposa l’article 6 de l’ordenança municipal núm. 14 que regula el preu públic per l’entrada de vehicles a través de voreres;
A proposta de la regidora delegada de Governació,
La Junta de Govern Local, en virtut de les facultats que té delegades per decret d’Alcaldia 339/2021, de 4 d’octubre, i per unanimitat dels assistents, acorda concedir la baixa sol·licitada.


	Expedient 2402/2022. Actuacions musicals en directe, gener de 2023

	Favorable
	Tipus de votació: unanimitat

	Vista la sol·licitud d’autorització per oferir concerts a la terrassa d’un bar situat a la plaça de Sant Roc els dies 14, 21 i 28 de gener de 2023, de les 19.00 a les 21.00 hores; també demana poder tallar el trànsit de vehicles, per davant de la terrassa, mentre durin els concerts, i disposar d'un escenari;
A proposta de la regidora delegada de Governació,
La Junta de Govern Local, en virtut de les facultats que té delegades per decret d'Alcaldia 339/2021, de 4 d'octubre, i per unanimitat dels assistents, acorda concedir el que sol·licita i comunicar al sol·licitant que les autoritzacions de les actuacions musicals queden condicionades al fet que el soroll que puguin ocasionar no pot superar els 70 decibels i a la situació sanitària del moment i a la normativa que hi pugui haver vigent aquest dia, i del compliment estricte dels horaris fixats i de les possibles incidències que es puguin produir. S'adverteix al sol·licitant que no pot tallar ni obstaculitzar el trànsit de vehicles de la plaça. Pel que fa a la utilització d'un escenari, es comunica al sol·licitant que no es pot atendre la seva petició. En cas que un concert provoqui alguna incidència no es podran celebrar els concerts programats per les setmanes següents. Es recorda al sol·licitant que la llicència d'activitat de què disposa l'establiment no permet la realització de concerts a l'interior del local i se l'adverteix que si ho fa, s'iniciarà un expedient que pot arribar a clausurar l’activitat.


	Expedient 2403/2022. Actuacions musicals en directe, febrer de 2023

	Favorable
	Tipus de votació: unanimitat

	Vista la sol·licitud d’ autorització per oferir concerts a la terrassa d’un bar situat a la plaça de Sant Roc els dies 17 i 18 de febrer de 2023, de les 22.00 a les 24.00 hores, amb motiu del Carnaval i els dies 4, 11 i 25 de febrer de 2023, de les 19.00 a les 21.00 hores; també demana poder tallar el trànsit de vehicles, per davant de la terrassa, mentre durin els concerts, i disposar d'un escenari;
A proposta de la regidora delegada de Governació,
La Junta de Govern Local, en virtut de les facultats que té delegades per decret d'Alcaldia 339/2021, de 4 d'octubre, i per unanimitat dels assistents, acorda comunicar al sol·licitant que:
· els concerts dels dies 17 i 18 de febrer de 2023 s'han de sol·licitar a través de l'Associació de Festes del Carnaval
· pel que fa als concert dels dies 4, 11 i 25 de febrer de 2023, s'autoritzen amb la condició que el soroll que puguin ocasionar no pot superar els 70 decibels i a la situació sanitària del moment i a la normativa que hi pugui haver vigent aquest dia, i del compliment estricte dels horaris fixats i de les possibles incidències que es puguin produir. S'adverteix al sol·licitant que no pot tallar ni obstaculitzar el trànsit de vehicles de la plaça. Pel que fa a la utilització d'un escenari, es comunica al sol·licitant que no es pot atendre la seva petició. En cas que un concert provoqui alguna incidència no es podran celebrar els concerts programats per les setmanes següents.
Es recorda al sol·licitant que la llicència d'activitat de què disposa l'establiment no permet la realització de concerts a l'interior del local i se l'adverteix que si organitza un concert a l'interior, s'iniciarà un expedient que pot arribar a clausurar l’activitat.


HISENDA
	Expedient 130/2022. Bonificació 50 % IBI – instal·lació d'un sistema de captació d'energia solar fotovoltaica d’autoconsum en un habitatge unifamiliar - ptda. de Sant Honorat

	Desfavorable
	Tipus de votació: unanimitat

	Vist que la Junta de Govern Local del dia 20 de juny de 2022 va informar favorablement la bonificació del 50 % de l’IBI, fins a un import màxim de cinc-cents euros (500,00€) per any, pels exercicis 2022, 2023 i 2024 a un habitatge unifamiliar situat a la partida de Sant Honorat (ref. cadastral 25257A001000430000AK);
Vist l'article 5, bonificacions, de l'Ordenança fiscal de impost sobre béns immobles (IBI);
Vist que no es pot identificar la referència cadastral de l'habitatge;
A proposta del regidor delegat d'Hisenda,
La Junta de Govern Local, en virtut de les facultats que té delegades per decret d'Alcaldia 339/2021, de 4 d’octubre, i per unanimitat dels assistents, acorda:
1. Deixar sense efecte l'acord adoptat per la Junta de Govern Local del dia 20 de juny de 2022.
2. Comunicar a la persona interessada que no es pot procedir a la bonificació de de l’impost sobre béns immobles (IBI) per a l'obra d'instal·lació d'un sistema de captació d'energia solar fotovoltaica d'autoconsum en un habitatge unifamiliar situat a la partida de Sant Honorat (exp. Mn2022/54), per no poder identificar la referència cadastral de l'habitatge.


	Expedient 2458/2022. Sol del Solsonès – suport econòmic despeses mobiliari

	Desfavorable
	Tipus de votació: unanimitat

	Vista la sol·licitud presentada i subscrita per Mònica Serra i Serra, en nom del Sol del Solsonès, amb NIF núm. G25511205, en què sol·licita suport econòmic per cobrir les despeses per a moblar el despatx d’infermeria del centre Un raig de sol, amb una llitera, un termòmetre, un desfibril·lador, un armari amb clau, un electrocardiògraf i làmpada i la campana de la cuina, amb un pressupost de 3.000,00 €;
A proposta dels regidors delegats d'Hisenda i d'Afers socials,
La Junta de Govern Local, en virtut de les facultats que té delegades per decret d'Alcaldia 339/2021, de 4 d’octubre, i per unanimitat dels assistents, acorda comunicar a la sol·licitant que no es pot atendre la seva petició atès que l'Ajuntament de Solsona ja fa una aportació anual a l'entitat per col·laborar en el pagament del lloguer de la seu que l'entitat té al municipi de Solsona.


PATRIMONI
	Expedient 1779/2021. Gedi Gestió i Disseny, SCCL – empresa gestora del Servei de Primera Acollida i Atenció Integral

	Favorable
	Tipus de votació: unanimitat

	L’alcaldessa dona compte de l’escrit tramès per Idoia Oca i Cutillas, en representació de Gedi Gestió i Disseny, SCCL, amb NIF núm. F59128041, empresa gestora del Servei de Primera Acollida i Atenció Integral situat al carrer de Gaudí, 5, en què comunica que han finalitzat les obres d’aquest edifici i que, per tant, el servei esmentat s’hi trasllada novament.


PERSONAL
	Expedient 1663/2022. Convocatòria C07/2022. Contractació d’un/a tècnic/a auxiliar de biblioteca per la Biblioteca "Carles Morató" i constitució d’una borsa de treball

	Favorable
	Tipus de votació: unanimitat

	La Junta de Govern Local de 3 d'octubre de 2022 aprova la convocatòria i les bases de selecció per a la contractació d'un/a tècnic/a auxiliar de biblioteca per a la biblioteca Carles Morató, personal laboral fix de l'Ajuntament de Solsona (codi de convocatòria C07/2022).
La convocatòria i les bases aprovades es publiquen al web municipal, al tauler d'anuncis, al BOP de Lleida núm. 195, de 10 d'octubre de 2022 i al DOGC núm. 8768, de 7 d'octubre de 2022.
El Tribunal seleccionador es reuneix el 20 de desembre de 2022 i, després de que les persones candidates realitzin les proves de coneixements i es valori els mèrits aportats, s'emet acta amb la proposta de contractació de la candidata que ha obtingut major puntuació, i de la formació de la borsa de treball.
La Junta de Govern Local, en virtut de les facultats que té delegades per decret d’Alcaldia 339/2021, de 4 d'octubre, i per unanimitat dels assistents, acorda:
Primer. Contractar Teresa Caelles i Vila, amb DNI núm. ***5208**, a partir de l'1 de febrer de 2023, mitjançant un contracte de personal laboral fix, per a la plaça de tècnica auxiliar de biblioteca per la biblioteca Carles Morató de l'Ajuntament de Solsona.
Segon. Constituir una borsa de treball per cobrir temporalment el lloc de tècnic/a auxiliar de biblioteca esmentat per vacants de caràcter temporal i/o possibles substitucions. L’ordre de crida serà d’acord amb la major puntuació obtinguda al concurs oposició.
Les aspirants que integren la borsa de treball són les següents:
1. Maria Àngels Casafont Vila, amb DNI núm. ***5000**
2. Susana Rodríguez Salcedo, amb DNI núm. ***6777**
3. Maria Àngels Farreny Muntalla, amb DNI núm. ***9466**
4. Benita Gallardo Robles, amb DNI núm. ***4180**.
Tercer. Notificar el present acord a tots/es els candidats/es.


	Expedient 2314/2022. Permís per formació

	Favorable
	Tipus de votació: unanimitat

	Vista la sol·licitud, amb registre d’entrada número E3099, de data 1 de desembre de 2022, presentada per una treballadora municipal, amb DNI núm. ***9188**, en què sol·licita permís per formació per computar les hores de formació realitzades a compte del còmput de la jornada laboral del curs 2022-2023 a l’Escola Municipal de Música;
Vist que a la sol·licitud presentada s’adjunta el programa del “Curso ESTA España de Pedagogía”, organitzat per l’Escola Superior de Música de Catalunya (ESMUC), i que es fa els dies 9, 10 i 11 de desembre de 2022, però no concreta el nombre d’hores del curs;
Vist el que estableix el pacte-conveni de l'Ajuntament de Solsona a l'article 10;
A proposta de la regidora delegada d'Educació,
La Junta de Govern Local, en virtut de les facultats que té delegades per decret d'Alcaldia 339/2021, de 4 d'octubre, i per unanimitat dels assistents, acorda aprovar la sol·licitud presentada i autoritzar les hores de formació a compte del còmput horari del curs 2022-2023 amb un límit d’hores que es concretarà quan s’hagi acreditat les hores realitzades. 


	Expedient 2365/2022. Permís per formació

	Favorable
	Tipus de votació: unanimitat

	Vista la sol·licitud presentada per una treballadora municipal, amb DNI núm. ***5148**, en què sol·licita permís per formació per assistir al curs "Jornada sobre la Llei de pressupostos generals de l'Estat per a l'any 2023”, organitzat per l’Escola d’Administració Pública de Catalunya, que s'impartirà en modalitat en línia el dia 11 de gener de 2023, de les 9.30 a 13.00 hores;
Vist el que estableix el pacte-conveni de l'Ajuntament de Solsona a l'article 10;
Vist que aquesta treballadora no té autoritzada fins el dia d'avui cap formació coincident amb la jornada de treball per l’exercici 2023;
A proposta del regidor delegat d'Administració,
La Junta de Govern Local, en virtut de les facultats que té delegades per decret d'Alcaldia 339/2021, de 4 d'octubre, i per unanimitat dels assistents, acorda aprovar la sol·licitud presentada i autoritzar les hores de formació coincidents amb la jornada laboral. Cal registrar al sistema de control horari una incidència de formació a l'inici de la sessió i una entrada a l'hora que acabi. Una vegada finalitzada la formació caldrà fer arribar el certificat corresponent.
Si una vegada autoritzat el permís per formació no és possible fer la formació per manca de places al curs o per desistiment de la persona sol·licitant, cal comunicar-ho a Recursos Humans.


	Expedient 2468/2022. Permís per formació

	Favorable
	Tipus de votació: unanimitat

	Vista la sol·licitud presentada per una treballadora municipal, amb DNI núm. ***5148**, en què sol·licita permís per formació per assistir al curs "Aplicació pràctica de les novetats de l’LPE/2023 en matèria de personal, especialment el referit a l'actualització de les plantilles”, organitzat per la Federació de Municipis de Catalunya, que s'impartirà en modalitat presencial el dia 24 de gener de 2023, de les 9.30 a les 14.30 hores;
Vist el que estableix el pacte-conveni de l'Ajuntament de Solsona a l'article 10;
Vist que aquesta treballadora no té autoritzada fins el dia d'avui cap formació coincident amb la jornada de treball per l’exercici 2023;
A proposta del regidor delegat d'Administració,
La Junta de Govern Local, en virtut de les facultats que té delegades per decret d'Alcaldia 339/2021, de 4 d'octubre, i per unanimitat dels assistents, acorda aprovar la sol·licitud presentada i autoritzar les hores de formació coincidents amb la jornada laboral. Cal registrar al sistema de control horari una incidència de formació a l'inici de la sessió i una sortida a l'hora que acabi. Una vegada finalitzada la formació caldrà fer arribar el certificat corresponent.
Si una vegada autoritzat el permís per formació no és possible fer la formació per manca de places al curs o per desistiment de la persona sol·licitant, cal comunicar-ho a Recursos Humans.


URBANISME
	Expedient 2223/2022. Llicència urbanística – règim autoliquidació

	Favorable
	Tipus de votació: unanimitat

	La regidora delegada d’Urbanisme, Rosó Barrera i Call, dona compte de la llicència urbanística que s’ha atorgat seguint el règim d’autoliquidació que preveu l’ordenança fiscal número 2 reguladora de l’impost sobre construccions, instal·lacions i obres, aprovada pel Ple de l’Ajuntament de Solsona el dia 31 d’octubre 2019, i que es detalla tot seguit:
Llicència núm. Mn2022/279
NIF: ***9416**
Obres a realitzar: reforma de la cambra de bany i de la cuina i millora energètica d'un habitatge
Registre d’entrada: 2022-E-RE-1489, de 17 de novembre
Pagament de la llicència: 17 de novembre de 2022.


	Expedient 2399/2022. Llicència urbanística – règim autoliquidació

	Favorable
	Tipus de votació: unanimitat

	La regidora delegada d’Urbanisme, Rosó Barrera i Call, dona compte de la llicència urbanística que s’ha atorgat seguint el règim d’autoliquidació que preveu l’ordenança fiscal número 2 reguladora de l’impost sobre construccions, instal·lacions i obres, aprovada pel Ple de l’Ajuntament de Solsona el dia 31 d’octubre 2019, i que es detalla tot seguit:
Llicència núm. Mn2022/280
NIF: ***9763**
Obres a realitzar: substitució de les fusteries exteriors d'un habitatge
Registre d’entrada: 2022-E-RE-1601, de 15 de desembre
Pagament de la llicència: 6 de desembre de 2022.


	Expedient 2400/2022. Llicència urbanística – règim autoliquidació

	Favorable
	Tipus de votació: unanimitat

	La regidora delegada d’Urbanisme, Rosó Barrera i Call, dona compte de la llicència urbanística que s’ha atorgat seguint el règim d’autoliquidació que preveu l’ordenança fiscal número 2 reguladora de l’impost sobre construccions, instal·lacions i obres, aprovada pel Ple de l’Ajuntament de Solsona el dia 31 d’octubre 2019, i que es detalla tot seguit:
Llicència núm. Mn2022/281
NIF: ***4598**
Obres a realitzar: reforma de la cambra de bany d'un habitatge
Registre d’entrada: 2022-E-RE-1602, d'e 16 de desembre
Pagament de la llicència: 16 de desembre de 2022.


	Expedient 2401/2022. Llicència urbanística – règim autoliquidació

	Favorable
	Tipus de votació: unanimitat

	La regidora delegada d’Urbanisme, Rosó Barrera i Call, dona compte de la llicència urbanística que s’ha atorgat seguint el règim d’autoliquidació que preveu l’ordenança fiscal número 2 reguladora de l’impost sobre construccions, instal·lacions i obres, aprovada pel Ple de l’Ajuntament de Solsona el dia 31 d’octubre 2019.
Llicència núm. Mn2022/282
NIF: ***4546**
Obres a realitzar: reforma de la cambra de bany d'un habitatge
Registre d’entrada: 2022-E-RE-1603, de 16 de desembre
Pagament de la llicència: 16 de desembre de 2022.


	Expedient 1814/2022. Recepcionar les obres i acceptar la cessió del vials inclosos dins del sector I del polígon 6 Cal Dot 

	Favorable
	Tipus de votació: unanimitat

	Vista la instància de la Junta de Compensació del Cal Dot, presentada amb registre d’entrada 2022-E-RE-1154, de 13 de setembre, en què exposen que a l’Assemblea General Extraordinària de la Junta de Compensació celebrada el 30 de juny de 2022, tots els membres, sense cap excepció, van votar a favor de demanar a l’Ajuntament de Solsona que rebés i recepcionés les obres d’urbanització del sector I;
Atès que la societat mercantil Promocions Cal Dot, SL, va iniciar, en el seu dia, la promoció urbanística coneguda com a Promoció Cal Dot, actual polígon 6 en sòl urbà Cal Dot, segons el Pla d'Ordenació Urbanística Municipal;
Atès que en la sessió ordinària duta a terme el 23 de març de 2009 la Junta de Govern Local va acordar la recepció provisional de les obres d'urbanització, sector I, fent constar que es donava conformitat a les obres realitzades que no estaven afectades per les observacions incloses en l'informe de l'arquitecte municipal (prescripcions relatives a la xarxa de clavegueram, de subministrament d'aigua potable i pavimentació);
Atès que el 10 d'octubre de 2016, atenent que la societat mercantil Promocions Cal Dot, SL, havia declarat que no podia fer front a les seves obligacions urbanístiques, l'Ajuntament de Solsona per tal de garantir els drets urbanístics dels propietaris del sector i en defensa de l'interès general, va pactar amb el promotor assumir l'execució i finalització de les obres d’urbanització corresponents al sector I de l'àmbit del polígon i signà un conveni amb l'esmentada societat;
Atès que per acord de la Junta de Govern Local del 19 de desembre de 2016, es va aprovar el pressupost “Obres d'acabament de la urbanització de Cal Dot. Sector I”, que incloïa, d'una banda, els capítols per tal de procedir a l'acabament de les obres de la urbanització pròpiament dites i, d'altra, capítols referents a reparacions i manteniments, així mateix necessaris per deixar l'àmbit en condicions de ser destinat al seu ús. Aquesta actuació es concretava en els capítols següents:
1-Pous de registre. 
2-Reparació de flonjalls. 
3-Neteja de vorada. 
4-Pavimentació. 
5-Entroncament Civada/Carretera. 
6-Encreuament carrers de la Palla/Civada. 
7-Obres de reparació i manteniment;
Atès que el 27 de juny de 2017 es donen per finalitzades les obres d'urbanització en condicions aptes pel seu ús;
Vist l’informe emès pels Serveis Tècnics Municipal de 27 de desembre de 2022;
La Junta de Govern Local, en virtut de les facultats que té delegades per decret d'Alcaldia 339/2021, de 4 d’octubre, i per unanimitat dels assistents, acorda:
Primer. Donar per finalitzades les obres d’urbanització del sector I de Cal Dot, incloses en l’actual polígon 6 en sòl urbà Cal Dot, segons el Pla d'Ordenació Urbanística Municipal, i recepcionar les obres i acceptar la cessió del vials inclosos dins d’aquest sector I.
Segon. Incorporar al patrimoni municipal els vials dels sector I del polígon 6 Cal Dot que es reben, amb la seva corresponent anotació en l'Inventari i en els documents comptables que corresponguin.
Tercer. Notificar aquesta resolució als sol·licitants.


La presidenta aixeca la sessió, de la qual, com a secretària actal., estenc aquesta acta.

Vist i plau
La secretària actal.
La presidenta

